

REPUBLIKA HRVATSKA

VUKOVARSKO-SRIJEMSKA ŽUPANIJA

**OPĆINA TOMPOJEVCI**

**OPĆINSKO VIJEĆE**

KLASA: 612-01/17-04/01

URBROJ: 2196/07-17-1

Tompojevci, 21. prosinca 2017. godine

Temeljem članka 1. i 9a. Zakona o financiranju javnih potreba u kulturi («Narodne novine» RH broj 47/90 i 27/93 i 38/09) i članka 29. Statuta Općine Tompojevci («Službeni vjesnik» Vukovarsko-srijemske županije br. 05/13, 02/15 i 05/16), Općinsko vijeće na 5. sjednici održanoj u Tompojevcima, 21. prosinca 2017. godine, donijelo je:

**P R O G R A M**

**javnih potreba u kulturi**

**za 2018. godinu**

**I.**

Javne potrebe u kulturi za koje se sredstva osiguravaju u proračunu Općine jesu kulturne djelatnosti i poslovi, aktivnosti i manifestacije u kulturi koje pridonose razvitku i promicanju kulturnog života od interesa za Općinu.

**II.**

Osnovni ciljevi Programa javnih potreba u kulturi na području Općine Tompojevci, koji se financira sredstvima općinskog proračuna su:

* poticanje i promicanje kulture i umjetničkog izražavanja
* uključivanje djece i mladih u svekoliki kulturni život te razvijanje njihove kreativnosti
* uključivanje što većeg broja stanovništva u aktivnosti značajne za kulturno stvaralaštvo
* očuvanje kulturne baštine
* kroz sve navedeno promicanje kulture nenasilja, tolerancije, društvene raznolikosti i uključenosti

Ostvarenje ovih ciljeva postiže se programskim mjerilima, u okvirima proračunskih mogućnosti. Navedena mjerila osiguravaju podršku onim subjektima koji su u fazi izrade Programa prisutniji u promicanju kulturnog života, ali se ne zanemaruje niti stvaranje široke kvalitativne osnove, kao temelja buduće kvalitete kulturnog života na području Općine.

**III.**

Ukupna sredstva za kulturu na području Općine Tompojevci za 2018. godinu planirana su u iznosu od **50.000,00 kuna**, a raspoređuju se na slijedeći način:

1. **Kulturno umjetnički amaterizam……………...…………………….. 20.000,00 kn**
* Udruge kulturno-umjetničkog amaterizma na području Općine Tompojevci doprinose razvoju kulture i kulturno-umjetničkog stvaralaštva te kulturne uključenosti i raznolikosti kroz svoje redovne aktivnosti te kroz organiziranje i provođenje različitih kulturnih programa.

Za redovan rad navedenih udruga, za njihove redovne godišnje aktivnosti i programe, kao vid podrške njihovom institucionalnom i organizacijskom razvoju te njihovoj održivosti, osiguravaju se sredstva u Proračunu Općine Tompojevci.

Razvojni programi u kulturi kroz podršku institucionalnom i organizacijskom razvoju udruga kulturno-umjetničkog amaterizma na području Općine Tompojevci, realizirat će se natječajem.

**2. Kulturne Manifestacije………………………………………………….. 20.000,00 kn**

* Realizacijom Programa javnih potreba u kulturi kroz programsko područje kulturnih manifestacija sufinancira se dio organizacijskih troškova manifestacije. Sufinanciranje će se realizirati natječajem, sukladno posebnim propisima. Manifestacije se tradicionalno održavaju svake godine u Berku ( Božić u Berku), Čakovcima (Čak - 2018), Mikluševcima (Mikluševci 2018) i Tompojevcima (Tompojevački dani)

**3. Projekt „Bibliobus“…………………………………………………….. 10.000,00 kn**

* U suradnji s Gradskom knjižnicom i čitaonicom Vinkovci s ciljem promocije i poticanja lokalnog stanovništva na čitanje knjiga, te na taj način širenja kulturnih vidika Općina Tompojevci će u 2018. god. sufinancirati projekt „Bibliobus“ odnosno dolazak „knjižnice na kotačima“ u Berak, Bokšić, Čakovce, Mikluševce i Tompojevce“ svaki drugi tjedan kako bi se svim zainteresiranim omogućili lakši dolazak do korisnog štiva.

**IV.**

Nakon provedenog javnog poziva/natječaja za programska područja potpisat će se sa udrugama ugovori o sufinanciranju, kao nositeljima programa javnih potreba u kulturi, sve u okviru planiranih i raspoloživih sredstva u Proračunu Općine Tompojevci za 2018. godinu. Tako je udrugama kulturno-umjetničkog amaterizma omogućeno da stabilnim izvorom financiranja dijela svojih programa mogu i dalje planirati aktivnosti, koje će osiguravati kvalitetu njihovog djelovanja značajnog za lokalnu zajednicu.

**V.**

Ovaj Program objavit će se u «Službenom vjesniku» Vukovarsko-srijemske županije, a stupa na snagu 1. siječnja 2018. godine.

 Predsjednik Općinskog vijeća

 Dubravko Martić